ΑΘΗΝΑ 11/1/2019

ΑΡ. ΠΡΩΤ.: 1143

**ΔΕΛΤΙΑ ΤΥΠΟΥ**

**ΜΕΓΑΛΗ ΕΛΛΕΙΨΗ ΚΛΙΝΩΝ ΜΕΘ**

**45 στη λίστα αναμονής σήμερα του ΕΚΑΒ**

**Νησιά Ιονίου διαθέτουν μόνο 5 κλίνες ΜΕΘ (Κέρκυρα)**

**Στο Νοσοκομείο Ζακύνθου – Κεφαλονιάς κλειστές ΜΕΘ αν και εξοπλισμένες**

**Διασωληνωμένοι ασθενείς περιμένουν ημέρες να διακομισθούν**

**31/1/2019 Πορεία Σωτηρίας για την Δημόσια Υγεία στην Πάτρα**

Δυστυχώς για άλλη μια χρονιά η έλλειψη κλινών ΜΕΘ είναι εμφανής. Χθες στη λίστα αναμονής του ΕΚΑΒ βρίσκονταν 45 διασωληνωμένοι ασθενείς.

Για άλλον έναν χειμώνα με τις λοιμώξεις σε έξαρση, η Κυβέρνηση δεν φρόντισε να ανοίξει επαρκή αριθμό κλινών ΜΕΘ, λόγω έλλειψης Ιατρών και Νοσηλευτικού Προσωπικού.

**Σήμερα λειτουργούν 450 κλίνες ΜΕΘ και 150 είναι κλειστές αν και εξοπλισμένες.** Χαρακτηριστικό παράδειγμα το Νοσοκομείο Ζακύνθου και Κεφαλονιάς στα Ιόνια Νησιά.

Στα Ιόνια Νησιά λειτουργούν μόνο 5 κλίνες ΜΕΘ στη Κέρκυρα. Δεν φτάνουν ούτε για την Κέρκυρα. **Στο Νοσοκομείο Λευκάδας δεν λειτουργεί ΜΕΘ.**

**Το Νοσοκομείο Ζακύνθου διαθέτει Μονάδα Εντατικής Θεραπείας 6 κλινών πλήρως εξοπλισμένη,** ενταγμένη στον οργανισμό. Είναι κλειστή. Σκούριασαν τα πανάκριβα μηχανήματα μέσα στις ζελατίνες.

**Από το Σάββατο 5/1/2019 τρεις ασθενείς βρίσκονται διασωληνωμένοι και νοσηλεύονται στην Παθολογική κλινική μαζί με άλλους 35 ασθενείς. Είναι εγγεγραμμένοι στη λίστα αναμονής του ΕΚΑΒ για ΜΕΘ.** Μόλις χθες ο ένας ασθενής διεκομίσθει σε ΜΕΘ με καράβι. Οι άλλοι δύο ακόμη περιμένουν.

**Νοσοκομείο Κεφαλονιάς: Διαθέτει ΜΕΘ 5 κλινών πλήρως εξοπλισμένη. Παρεδόθη από το 2013. Δωρεά Βεργιώτη.** Είναι κλειστή. Σκουριάζουν και εκεί μηχανήματα. **Μόλις σήμερα ένας ασθενής διασωληνωμένος στην Παθολογική με G130, μεταφέρθηκε σε ΜΕΘ ευρισκόμενης σε λίστα αναμονής. Η αεροδιακομιδή στοιχίζει τουλάχιστον 7.000ευρώ!!!**

**Πόσοι ασθενείς κινδυνεύουν;**

**Για όλα αυτά τα μεγάλα προβλήματα που αντιμετωπίζει η Δυτική Ελλάδα οργανώνουμε μεγάλη κινητοποίηση – Πορεία Σωτηρίας της Δημόσιας Υγείας στην Πάτρα 31/1/2019 η οποία θα εκκινήσει από το Νοσοκομείο Άγιος Ανδρέας Πατρών 8:30 πμ θα διέλθει από την κεντρική πλατεία της πόλης και θα καταλήξει στην 6η ΥΠΕ.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ